Hervez ar richenn e oa bet degaset arouez al leon gant ar c’hont Fulup Elzas (Fulup Iañ, kont Flandrez) eus broioù ar Reter Nesañ pa oa deuet en-dro eus ur groaziadeg goude bezañ trec’h war ur penn arab Met ur vojenn n’eo ken. Moarvat e oa bet adkemeret al leon gant Fulup Elzas diwar ardamezioù Willem van Ieper, a oa bet skrapet e vadoù gant ar c’hont Fulup. Ha Willem van Ieper marteze en doa amprestet arouez al leon diwar ardamezioù eus Bro-Saoz. An arouez-se a veze kavet alies en Europa er Grennamzer, forzh penaos. En ardamezioù Dugelezh Brabant e vez kavet ivez. Hag adimplijet eo bet ivez en ardamezioù Rouantelezh Belgia.